Нават войны XX ст., нямецкія бамбардзіроўкі 1941-га не былі такімі лёсавызначальнымі для Замчышча, як уласны выбар саміх мясцовых жыхароў. Ужо падчас аднаўлення савецкага Мінска ў 1950-я гады самыя апошнія фрагменты Замчышча былі зрэзаны. Горад распланавалі так, што калі б раптам тут з’явіліся мясцовыя прывіды з гарадскіх легендаў, то яны доўга блукалі б у пошуках колішніх вуліц Мясніцкай і Замкавай, Ніжняга рынка… Я і сёння не раю табе, дарагі чытач, хадзіць па той Замкавай, што знаходзіцца за гасцініцай Юбілейная да Замчышча ўсё адно не прыйдзеш, а калі сурёзна суадносіць назву вуліцы з тым, што яе акружае, то і розумам пахіснуцца можна...